На основу чл. 40. ст. 2. и 3. и 55. ст. 3. тач. 1. Закона о спорту Републике Србије (“Сл. гласник РС”, бр. 10/2016) и члана 35. став 1. тачка 1. тачка а) Статутa Кошаркашког Клуба Жарково , Скупштина Кошаркашког Клуба Жарково  на седници одржаној дана 08.03.2018. године усвојила је 
                                                                      
                                                                        СТАТУТ

                                              КОШАРКАШКОГ КЛУБА ЖАРКОВО

I. ОСНОВНЕ ОДРЕДБЕ
                                                                        
                                                                          Члан 1.
Кошаркашки Клуб Жарково  (у даљем тексту: Клуб) је добровољна, невладина, неполитична и непрофитна спортска организација, основана, као удружење, ради организованог бављења кошаркашким спортом..

1. Назив и седиште Клуба

                                                                          Члан 2.
Назив Клуба је: Кошаркашки Клуб Жарково.
Скраћени назив Клуба је: КК “Жарково“.
Седиште Клуба је у Београду-Чукарица, ул. Бете Вукановић  бр.3.
У пословној кореспонденцији и у јавном иступању Клуб уз свој назив наводи и своје седиште.
        Назив и скраћени назив употребљавају се у правном промету у облику у којем су уписани у надлежни Регистар.
 На основу уговора о спонзорству може се одлуком Секретаријата Клуба увести у назив Клуба и додатни спонзорски назив, али само уз задржавање основног имена из става 1. овог члана.

2. Правни статус

                                                                          Члан 3.
Клуб је правно лице са правима, обавезама и одговорностима утврђеним Законом и овим Статутом.

         3. Печат, амблем,знак, застава и боја

                                                                          Члан 4.
Клуб има печат округлог облика, на којем су ћирилицом исписани назив и седиште Клуба.
Клуб има штамбиљ четвртастог облика на коме је исписан назив и седиште Клуба и остављено место за заводни број и датум.
Клуб има свој амблем, знак, заставу, боју и друге симболе.
Симболе Клуба и њихову употребу ближе регулише Секретаријат  Клуба.

             4. Чланство у другим удружењима, друштвима и савезима

Члан 5.
Клуб може да се учлани у одговарајућа удружења, друштва и савезе у области спорта од значаја за остваривање циљева Клуба.
Клуб се удружује у надлежни национални грански спортски савез (у даљем тексту: Савез) и територијални спортски савез.
Клуб у остваривању својих циљева и задатака и обављању спортских активности и делатности самостално уређује своју унутрашњу организацију и рад, доноси и реализује програме развоја спорта, учествује у спортским такмичењима, организује спортска такмичења и остварује друге циљеве и задатке, у складу са општим актима спортских савеза чији је члан.

5. Заступање и представљање

Члан 6.
Клуб представља Председник Клуба. Клуб представља и заступа Генерални секретар Клуба у оквиру својих овлашћења, утврђених овим статутом.
Одлуком Секретаријата могу се одредити и друга лица с правима и обавезама у заступању Клуба, у границама датих овлашћења.

             6. Забрана дискриминације

Члан 7.
            
Забрањена је, у складу са законом, свака непосредна и посредна дискриминација, укључујући и говор мржње, по био ком основу, спортиста, спортских стручњака, и других лица учесника у надлежности Клуба, на отворен или прикривен начин, а која се заснива на неком стварном или претпостављеном личном својству.
Одредбе општих и појединачних аката клуба које представљају дискриминацију у складу са ставом 1. овог члана не примењују се.
Забрањена је у области спорта свака врста злоупотреба, злостављања, дискриминације и насиља према деци.

    7. Дан Клуба
                                                            
                                                                 Члан 8.

         Клуб је основан 21.06.2010 године у Београду, и тај дан се обележава као празник Клуба.

II. ЦИЉЕВИ И САДРЖАЈ АКТИВНОСТИ КЛУБА

                 1. Циљеви
                                                                              
                                                                                 Члан 9.
Циљ Клуба је да:
1	својим деловањем доприноси развоју, кошарке  у Републици Србији и повећању бављења кошарком у свим сегментима становништва Србије (омасовљење кошаркашког спорта);
2	обезбеђује услове за развој и унапређење врхунских спортских резултата у кошарци, у свим нивоима такмичења, у земљи и иностранству; 
2	промовише образовну и васпитну функцију спорта, фер плеја, разумевања, толеранције и одговорности кроз бављење кошаркашким спортом уопште;
3	обавља спортске активности и делатности у складу са Законом о спорту, овим Статутом и спортским правилима Савеза.

2. Садржај активности

      Члан 10.
Клуб своје циљеве остварује кроз:
1)	стварање услова за развој кошарке у јединици локалне самоуправе у Републици Србији;
2)	организовање спортских манифестација  и такмичења;
3)	учешће у националним и међународним спортским такмичењима и другим спортским приредбама;
4)	изградњу и одржавање спортских објеката;
4)	перманентно стручно образовање и усавршавање спортских стручњака који су ангажовани у Клубу;
5)	подстицање рада својих чланова додељивањем награда и признања за изузетне спортске резултате и за допринос развоју и унапређењу кошарке;
6)	ангажовање у Савезу и другим асоцијацима чији је члан и сарадњу са другим организацијама у области спорта у Републици Србији;
7)	заступање заједничких интереса својих чланова пред јавним властима и остваривање сарадње са јавним властима јединице локалне самоуправе и Републике Србије;
8)	издавање сопствених публикација;
9)	остваривање међународне спортске сарадње и унапређивање међународног угледа србског спорта;
10)	популаризацију кошарке у медијима, образовним институцијама и другим организацијама;
11)	предузимање мера за спречавање негативних појава при организовању и одржавању спортских приредби и јачање васпитне улоге спорта;
12)	бригу о заштити здравља спортиста;
13)	подстицање бављења кошарком у свим сегментима становништва;
14)	активности на јачању спортског морала и спортског духа код својих чланова и утврђивање правила понашања у њиховим међусобним односима;
15)	остваривање сарадње са привредним друштвима, установама  и другим правним и физичким лицима, од значаја за остваривање циљева Клуба;
16)	вођење евиденција од значаја за рад и историју Клуба;
17)	друге активности и мере које доприносе реализацији циљева Клуба и остваривању положаја утврђеног законом и спортским правилима Савеза.
Остваривање циљева Клуба ближе се регулише одговарајућим општим актима које доносе надлежни органи Клуба у складу са овим Статутом.

3. Обављање спортских активности и спортских делатности

                                                                        Члан 11.
Клуб остварује своје циљеве и обавља спортске активности и делатности у складу са законом, спортским правилима Савеза и својим општим актима и Статутом.
Органи Клуба су дужни да обезбеде да бављење спортским активностима и делатностима у оквиру Клуба буде хумано, слободно и добровољно, здраво и безбедно, у складу са природном средином и друштвеним окружењем, фер, толерантно, етички прихватљиво, одговорно, независно од злоупотреба и циљева који су супротни спортском духу и доступно свим грађанима под једнаким условима без обзира на узраст, ниво физичких способности, степен евентуалне инвалидности, пол  и друго лично својство.
Клуб успоставља односе са спортистима и спортским стручњацима у складу са Законом о спорту и спортским правилима Савеза.
Подручје деловања Клуба је  територија  Републике Србије.

4. Спортисти

                                                                        Члан 12.
Спортиста може да се бави спортском активностима аматерски или професионално.
             Права, обавезе и одговорности спортиста аматера уређују се законом, спортским правилима надлежног националног гранског савеза и општим актима Клуба, а права, обавезе и одговорности спортиста такмичара аматера којима се обезбеђује новчана накнада за бављење спортом - и уговором између спортисте и Клуба (уговор о стипендирању малолетног спортисте за спортско усавршавање или уговор о бављењу спортом)
Права, обавезе и одговорности професионалних спортиста уређују се законом, спортским правилима надлежног националног гранског спортског савеза, колективним уговором, правилником о раду (кад није закључен колективни уговор код послодавца) и уговором о раду између спортисте и Клуба.
Малолетни спортиста при закључењу и извршењу уговора о раду са спортском организацијом ужива посебну заштиту прописану законом којим се уређују услови за заснивање радног односа и рад лица млађих од 18 година.
Уговор са спортистом који нема потпуну пословну способност може да се пуноважно закључи само уз писану сагласност оба родитеља, односно старатеља, оверену у складу са законом, а на основу претходно утврђене здравствене способности спортисте који нема потпуну пословну способност од стране надлежне здравствене службе или завода надлежног за спорт и медицину спорта.
Клуб је дужан да пре закључења уговора спортисту писано обавести о правима, обавезама и одговорностима из ст. 2. и 3. овог члана.
Спортиста и клуб могу закључити само један уговор за бављење спортисте спортским активностима у спортској организацији, у складу са овим законом.
Ништав је уговор између клуба и спортисте који је закључен супротно одредбама овог закона.

5. Спортска такмичења

 Члан 13.
Клуб је организатор, покровитељ или учесник у спортским такмичењима у земљи и иностранству, од значаја за остваривање циљева Клуба.
Клуб учествује на домаћим и међународним спортским такмичењима у складу са Законом о спорту и спортским правилима Савеза и надлежног међународног спортског савеза.
Клуб је у организовању спортских приредби дужан да осигура њихово несметано и безбедно одржавање, и при организовању предузме мере прописане законом и правилима Клуба и Савеза.
За Клуб на такмичењима могу да наступају само лица која испуњавају услове у складу са законом и спортским правилима Савеза.
Генерални секретар Клуба  предузима мере да сви спортисти или службена лица Клуба буду исправно регистровани за Клуб, у складу са одговарајућим правилима о регистрацији, односно лиценцирању Савеза.
Председник и Генерални секретар Клуба предузимају мере да Клуб буде благовремено лиценциран (дозвола за сезону) за наступ на такмичењима, у складу са Законом о спорту и спортским правилима Савеза.

III. ЧЛАНСТВО У КЛУБУ

                                                                              Члан 14.
Чланови Клуба јесу оснивачи и лица која накнадно приступе Клубу, односно  сви који уредно плаћају чланарину и испуњавају услове прописане овим Статутом.
 Чланови Клуба јесу оснивачи и лица која накнадно приступе Клубу у складу са његовим статутом.
Клуб може, у складу са статутом, имати различите категорије чланова, са различитим правима и обавезама, с тим да чланови исте категорије морају имати иста права и обавезе и да се члану Клуба не може статутом укинути право гласа.
Физичко лице може бити члан Клуба независно од година старости, у складу са законом и статутом.
Чланство у Клубу не може се преносити.
Изјаву о приступању, односно учлањењу у Клуб за малолетно лице које није навршило 14 година даје малолетно лице уз претходну писану сагласност родитеља, односно старатеља.
Висина месечне чланарине не може бити за малолетне спортисте већа од једне десетине просечне зараде на нивоу Републике Србије утврђене од стране републичког органа надлежног за послове статистике за претходну буџетску годину.
Клуб води књигу чланова, укључујући и податке о њиховом праву. 
                                                
                                                            Члан 15.

Спортисти чланови Клуба имају право да у свако доба иступе из удружења, али се спортским правилима надлежног националног гранског спортског савеза може прописати да је иступање дозвољено само по истеку одређеног отказног рока, с тим да отказни рок у спортским гранама у којима правила предвиђају прелазни рок може да траје најдуже до почетка првог наредног прелазног рока, а у осталим спортским гранама највише шест месеци.
Спортиста не може једнострано да иступи из клуба у случају када се уговором обавезао да ће остати члан до истека одређеног рока, осим ако је у складу са законом уговор раскинут, поништен или је утврђена његова ништавост.

                                                            Члан 16.

Члан Клуба може бити искључен из Клуба из разлога и по поступку утврђеном статутом.
Члану Клуба могу се изрећи дисциплинске санкције у складу са законом, спортским правилима и општим актима Клуба, с тим да му не може бити изречена казна за дисциплински прекршај за који није крив и који пре него што је учињен није био општим актом Клуба утврђен као дисциплински прекршај и за који није била прописана казна, ако законом није друкчије одређено.
Члан Клуба не може бити дисциплински кажњен за коришћење својих права у складу са законом, спортским правилима и општим актима Клуба.
Клубом у спортској рекреацији непосредно управљају сви чланови са једнаким правом гласа.
                                                       
                                                     Члан 17.
Кошаркашки Клуб Жарково има следеће врсте (категорије) чланова:
1)	редовне чланове;
2)	помажуће чланове;
3)	придружени чанови;
    4)   почасне чланове

                                                                      Члан 18.

             Редовни чланови Спортско рекреативног удружења Жарково могу постати сви који прихватају Статут Спортско рекреативног удружења Жарково и права и обавезе проистекле из Спортско рекреативног удружења Жарково.
             Помажући члан Спортско рекреативног удружења Жарково може постати свaко физичко лице или организација која помаже, учествује у остваривању циљева Спортско рекреативног удружења Жарково.
             Придружени чланови Савеза могу постати: спонзори, донатори, физичка и правна лица која учествују у остваривању циљева Савеза, придржавајући се Статута Савеза.
             Почасни чланови Спортско рекреативног удружења Жарково могу постати лица која имају посебне заслуге за рад Спортско рекреативног удружења Жарково или чије чланство је од посебног значаја за остваривање циљева Спортско рекреативног удружења Жарково.

             1.Начин учлањивања

                                                                              Члан 19.
Захтев (молба) за пријем у чланство Клуба, подноси се у писаној форми Секретаријату Клуба, на обрасцу чију форму утврђује Секретаријат Клуба.
О пријему у чланство Клуба, Секретаријат Клуба одлучује на првој наредној седници.
Захтев за пријем у чланство може се одбити само у случају да подносилац захтева не испуњава услове прописане овим Статутом.
У случају одбијања молбе за пријем у чланство, подносилац захтева може поднети жалбу надлежном арбитражном суду.
У случају да је прихваћен захтев за пријем, подносилац је дужан да у року од 15 дана од пријема обавештења о пријему у чланство плати месечну чланарину Клубу, а у супротном се сматра да је одустао од чланства у Клубу, осим уколико одлуком о пријему није другачије одређено.Чланарина у Клубу се плаћа сваког месеца,а може бити плаћена и годишња чланарина. Права члана Клуба се почињу остваривати од дана уплате  чланарине.

2. Права и обавезе чланова

Члан 20.
Члан има право да:
1)	покреће и разматра сва питања везана за остваривање циљева Клуба;
2)	користи помоћ, подршку и услуге Клуба, у мери која не штети интересима других чланова Клуба;
3)	остварује увид у рад Клуба и његових органа;
4)	учествују у активностима Клуба;
5)	добије информације потребне за остваривање чланских права;

Члан је дужан да:
1)	сарађује са другим члановима Клуба и у односима са њима поштује спортске и етичке принципе;
2)	учествује у активностима и остваривању циљева Клуба и раду органа Клуба;
3)	редовно измирује своје финансијске обавезе према Клубу;
4)	даје Клубу податке и информације које Клуб од њих тражи ради обављања законом и Статутом предвиђених послова и задатака;
5)	испуњава све обавезе утврђене законом, Статутом Клуба и другим општим актима Клуба;
6)	у потпуности поштује сва општа акта Клуба;
7)	извршава правноснажне одлуке органа Клуба и надлежне арбитраже;
8)	чува спортски дух и углед Клуба и спорта у целини;
9)	опрему и средства Клуба користи у складу са њиховом наменом утврђеном Статутом и општим актима Клуба;
10)	поступа у складу са спортским правилима Савеза;
11)	призна надлежност сталне спортске арбитраже у случајевима утврђеним овим статутом;
Чланови Клуба имају, у складу са овим Статутом и општим актима Клуба,  право на жалбу на одлуку органа Клуба којом је одлучивано о правима и обавезама чланова Клуба, осим ако је за доношење одлуке надлежна арбитража у складу са Законом о спорту и овим Статутом.

Члан 21.
Члану Клуба издаје се чланска карта, у коју се обавезно уписују следећи подаци: име и презиме, односно назив, датум учлањења.
Секретаријат Клуба ближе уређује садржај и изглед чланске карте Клуба.

             3.Начин учествовања у раду и одлучивању

                                                          Члан 22.
Члан Клуба учествује у раду Клуба, а само редовни члан Клуба има право  гласа и одлучивања у Скупштини Клуба.
             4. Књига чланова и друге евиденције

                                                                             Члан 23.
Клуб води евиденције својих чланова (Књига чланова), и друге базичне евиденције, у складу са Законом о спорту.
Секретаријат ближе уређује садржај и начин вођења Књиге чланова и базичних евиденција Клуба.
Клуб се уписује у матичне  и друге евиденције, у складу са Законом о спорту.
Одлуке органа Клуба обавезно се уносе у књигу одлука органа Клуба.

             5. Престанак чланства

Члан 24.

Чланство у Клубу гаси се престанком рада, иступањем или искључењем.
Иступање из Клуба могуће је само на основу писмене изјаве члана Клуба о иступању из Клуба, уз отказни рок од три месеца, осим ако законом или уговором није другачије одређено.
Спортиста који има пуноважно закључен уговор са Клубом не може једнострано да иступи из Клуба до истека уговореног рока. Престанак чланства могућ је само на основу споразумног раскида уговора, односно на основу писменог захтева члана уз сагласност Клуба.
Спортиста који нема закључен уговор са Клубом може да иступи из Клуба уз отказни рок до почетка првог прелазног рока утврђеног одлукама Савеза.
Председник Клуба констатује престанак чланства услед разлога из става 1. овог члана.
Окончањем чланства гасе се сви захтеви из чланског односа, осим захтева Клуба на измирење заосталих финансијских обавеза.
Престанком својства члана Клуба престаје и право учешћа у активностима у организацији Клуба.

Члан 25.
Искључење члана Клуба могуће је ако:
1)	својим активностима  штети Клубу, односима у Клубу или угледу Клуба;
2)	грубо поступа супротно интересима Клуба или одлукама органа Клуба;
3)	својим поступцима и актима крши Статут и друге опште акте Клуба;
4)	престане да испуњава услове за пријем у чланство.
Искључење члана Клуба могуће је и као резултат дисциплинске мере у случајевима утврђеним Дисциплинским правилником, за најтеже дисциплинске прекршаје..
У случајевима из става 1. тач. 1) – 3) овог члана, Секретаријат је дужан да члана Клуба упозори на постојање околности због којих може бити искључен из чланства и да му остави рок од најдуже 30 дана за отклањање пропуста, односно грешака.
Одлуку о искључењу доноси Секретаријат Клуба, након што је омогућио члану Клуба да се изјасни о приговорима на његов рад и поступање, већином од укупног броја чланова и писмено је саопштава члану Клуба. 
Одлука о искључењу мора бити образложена.
Против одлуке о искључењу, члан Клуба може поднети жалбу надлежном арбитражном суду, чија одлука је коначна.
До доношења коначне одлуке арбитражног суда, права члана Клуба су суспендована. 
Уколико члан Клуба закасни са уплатом чланарине до рока утврђеног одлуком Секретаријата и не измири обавезе ни у додатном року којег одређује Секретаријат, истеком овог рока аутоматски се гаси његово чланство без потребе доношења одлуке о искључењу.

6. Дисциплинска одговорност

Члан 26.
Чланови Клуба који поступе супротно Статуту и другим општим актима Клуба, одлукама органа Клуба и Савеза или повреде углед Клуба могу дисциплински одговарати и бити кажњена:
1)	опоменом;
2)	укором;
3)	суспензијом;
4)	забраном обављања дужности у Клубу;
5)	новчаном казном
6)	искључењем из Клуба.
Секретаријат Клуба ближе уређује дисциплинске мере, дисциплинске прекршаје и дисциплински поступак, у складу са овим Статутом и Законом.

IV.  УПРАВЉАЊЕ И РУКОВОЂЕЊЕ

Члан 27.
Клубом управљају  чланови, на начин и под условима одређеним овим Статутом.

Члан 28.
Органи Клуба су:
1)	Скупштина;
2)	Секретаријат; 
3)	Председник Клуба;
4)	Генерални секретар  Клуба;
5)	Спортски директор Клуба; 
Мандат чланова органа Клуба траје четири године, ако овим Статутом није другачије одређено.
У случају када је истекао мандат органа Клуба, а нису изабрани нови органи, раније изабрани органи врше дужност до преузимања дужности од стране новоизабраних органа. 
Чланови управе спортске организације, укључујући и заступника и ликвидационог управника спортске организације не могу бити следећа лица:
1) оснивачи, власници удела или акција, заступници, ликвидациони управници, запослени или чланови спортске организације која се такмичи у истом рангу такмичења;
2) чланови управе и службена лица надлежног спортског савеза, односно службена лица организације у области спорта која управља спортском лигом;
3) лице које врши јавну функцију, као ни лице које врши функцију у органу политичке странке;
4) власници и чланови органа спортских кладионица, као ни запослени у спортској кладионици;
5) спортски посредници у одговарајућој грани спорта;
6) која су осуђена за кривична дела против привреде, имовине и службене дужности, као и за следећа кривична дела: тешко убиство, тешка крађа, разбојничка крађа, разбојништво, утаја, превара, неосновано коришћење кредита и друге погодности, изнуда, уцена и зеленаштво, омогућавање употребе допинг средстава, неовлашћена производња и стављање у промет допинг средстава, насилничко понашање на спортској приредби или јавном скупу и договарање исхода такмичења, док трају правне последице осуде;
7) која не могу бити чланови органа привредних друштава или удружења у складу са законом којим је уређен сукоб интереса у обављању јавних дужности.
У Клубу не може бити запослено лице које је запослено у спортској кладионици или је власник или члан органа спортске кладионице.
                                                                  
                                                                            Члан 29.
На седницама органа Клуба обавезно се води записник који се трајно чува у архиви Клуба, са следећом минималном садржином: име органа, датум  и место седнице, време почетка и завршетка седнице, имена присутних и одсутних, дневни ред, тачан текст одлука, потпис председавајућег и записничара. 

                                                                           Члан 30.

Чланови органа Клуба одговарају солидарно за штету коју својом одлуком проузрокују Клубу, ако такву одлуку донесу намерно или крајњом непажњом. 
За штету из става 1. овог члана не одговарају чланови који су били против доношења штетне одлуке или су се уздржали од гласања, ако су у поступку који је претходио гласању
Члан органа Клуба, односно заступник нема право гласа на седници органа Клуба кад се одлучује о:
1)	покретању спора или одустајању од спора против њега;
2)	одобравању послова између њега и Клуба у случају сукоба интереса, односно постојања личног интереса при одлучивању;
3)	његовој одговорности или разрешењу;

1. Скупштина 

1.1 Састав  Скупштине

	                                                                Члан 31.
Скупштина је највиши орган Клуба. 
Скупштину сачињавају сви  чланови Клуба.

                                                                        Члан 32.
Чланови Скупштине имају дужност да се на седницама Скупштине придржавају закона, спортских правила надлежног националног гранског спортског савеза, Статута и других општих аката Клуба и да се понашају у складу са угледом Клуба.

             1.2. Редовна Скупштина

                                                                          Члан 33.
Редовна седница Скупштине сазива се најмање једанпут годишње, најкасније у марту месецу.
О раду седнице Скупштине води се записник који потписују Председник Клуба и записничар.
На почетку седнице Скупштине, Председник  Клуба утврђује да ли постоји кворум за рад и одлучивање, и да ли је Скупштина сазвана у складу са овим Статутом и Пословником о раду Скупштине.
О току рада Скупштине води се записник који потписују председавајући и записничар, и он се усваја на наредној седници Скупштине.
Сазивање и рад  Скупштине Клуба ближе се уређује Пословником о раду.

              1.3. Ванредна Скупштина

                                                                        Члан 34.
Председник Клуба може у свако доба сазвати ванредну седницу Скупштине ако то интереси Клуба захтевају.
            Председавајући Скупштине Клуба је обавезан да сазове ванредну седницу Скупштине ако то тражи,  једна трећина чланова уз предлагање дневног реда, а ако надлежни орган спортског удружења не сазове седницу скупштине, њу могу сазвати они чланови спортског удружења који су тражили њено сазивање. 
             Скупштина се мора сазвати најкасније у року од 15 дана од дана подношења уредног захтева за одржавање скупштине спортског удружења, с тим да између подношења уредног захтева за одржавање скупштине и одржавања скупштине спортског удружења не сме да протекне више од 30 дана, а само изузетно, из разлога утврђених статутом, рокови за сазивање и одржавање скупштине могу бити и двоструко дужи.
Позив за ванредну Скупштину са предлогом дневног реда мора бити упућен члановима Скупштине са правом гласа најкасније седам дана пре термина за одржавање седнице скупштине. 
На дневном реду Скупштине из става 2. овог члана могу бити само питања која су наведена у захтеву за сазивање ванредне Скупштине, осим ако Скупштина не одлучи другачије већином од укупног броја чланова.
На сазивање ванредне седнице Скупштине сходно се примењују одредбе овог Статута о редовној Скупштини и Пословник о раду Скупштине.
Ванредна Скупштина Клуба има сва овлашћења као и редовна Скупштина.

1. 4. Надлежности Скупштине

Члан 35.
Скупштина Клуба одлучује о:
                 1)  усвајању, односно изменама и допунама статута клуба;
                 2)  усвајању финансијских и прихватању ревизорских извештаја;
                 3) усвајању извештаја о реализацији програма који се финансира из јавних средстава;
                 4) избору,односно именовању и разрешењу лица овлашћеног за заступање и чланова органа Клуба, осим ако статутом није друкчије уређено;
    5) удруживању у савезе;
                 6) статусним променама;
                 7) престанку рада Клуба;
                 8) другим питањима утврђеним законом и статутом Клуба.
              Скупштина клуба бира и разрешава
                 1) Чланове Секретаријата Клуба, 
     2) Председника Клуба,
     3) Генераалног секретара Клуба ,
     4) Спортског директора Клуба;
             Одлука скупштине о усвајању и изменама и допунама статута, статусним променама и престанку Клуба доноси се већином гласова од укупног броја чланова скупштине, ако статутом није утврђено да је за доношење одлуке потребан већи број гласова.
             Сазивање скупштине Клуба може тражити једна трећина чланова скупштине уз предлагање дневног реда, а ако надлежни орган Клуба не сазове седницу скупштине, њу могу сазвати они чланови Клуба који су тражили њено сазивање. Скупштина се мора сазвати најкасније у року од 15 дана од дана подношења уредног захтева за одржавање скупштине Клуба, с тим да између подношења уредног захтева за одржавање скупштине и одржавања скупштине Клуба не сме да протекне више од 30 дана, а само изузетно, из разлога утврђених статутом, рокови за сазивање и одржавање скупштине могу бити и двоструко дужи.
              За вршење одређених послова Скупштина може образовати  повремена радна тела (одборе,комисије и сл.). Одлуком о образовању радног тела утврђује се његов делокруг и састав.

1. 5. Одлучивање Скупштине

Члан 36.
Скупштина може да ради и одлучује ако је присутна трећина чланова Скупштине, а одлуке доноси већином присутних чланова, осим у случајевима када је законом или овим Статутом другачије одређено.
О питањима која нису наведена у дневном реду Скупштине, а појаве се током седнице Скупштине, може се доносити одлука само ако се Скупштина са тиме сагласи двотрећинском већином  присутних чланова.
            Одлука Скупштине о статусним променама и престанку Клуба доноси се двотрећинском већином од укупног броја чланова Скупштине.
            Већина за доношење одлуке из става 1. овог члана рачуна се у односу на оне који су гласали ЗА или ПРОТИВ усвајања одлуке (уздржани гласови се не рачунају).

                                                                Члан 37.

Скупштина Клуба има оперативно радно тело Секретаријат Клуба , којег чине Председник Клуба, Генерални секретар Клуба и Спортски директор Клуба.

             2. Секретаријат Клуба

2.1. Састав 

Члан 38.
Секретаријат има од 3 члана.
Председник Клуба је члан и председник Секретаријата по функцији.
Секретаријат чине Председник клуба, Генерални секретар Клуба и Спортски директор Клуба и сви имају право гласа.
Чланове Секретаријата бира и разрешава Скупштина Клуба, на предлог Председника Клуба, на период од четири године.
Исто лице може бити поново бирано у Секретаријат Клуба.
Члану Секретаријата мандат престаје: смрћу, оставком, разрешењем, и престанком чланства у Клубу чијом надлежношћу је био обухваћен у тренутку избора. Секретаријат констатује испуњеност услова за престанак чланства у Секретаријату.  
Уколико превремено престане мандат неком од чланова Секретаријата, услед смрти, оставке или престанка чланства у Клубу, нови члан се бира на првој наредној седници Скупштине с тим да мандат новоизабраног члана Секретаријата траје колико и мандат осталих раније изабраних чланова.
Скупштина Клуба може превремено разрешити члана Секретаријата и на његово место изабрати друго лице. Мандат новоизабраног члана Секретаријата траје колико и мандат осталих раније изабраних чланова.

2.2. Надлежности Секретаријата

Члан 39.
Секретаријат:
1)	утврђује предлог Статута;
2)	предлаже Скупштини  финансијске извештаје;
3)	разматра поднете годишње извештаје о раду Клуба и његових органа;
4)	усваја финансијски план;
5)	усваја општа акта Клуба потребна за остваривање циљева Клуба, која нису у изричитој надлежности Скупштине;
6)	утврђује предлог одлуке о статусним променама;
7)	стара се о спровођењу програма и планова рада и развоја Клуба донетим од стране Скупштине Клуба;
8)	управља имовином Клуба;
9)	утврђује висину чланарине;
10)	именује и разрешава, тренере Клуба, на предлог Спортског директора; 
11)	ближе уређује остваривање права и обавеза чланова Клуба;
12)	извршава одлуке и закључке Скупштине;
13)	стара се о обезбеђењу средства за рад Клуба;
14)	припрема и утврђује предлоге општих аката и одлука из надлежности Скупштине Клуба;
15)	именује представнике Клуба у другим организацијама;
16)	утврђује награде и признања Клуба организацијама и појединцима за заслуге и резултате у развоју и унапређењу спорта и одлучује о додели награда и признања;
17)	одобрава правне послове у случају сукоба интереса;
18)	одлучује о покретању спора или одустајању од њега; 
19)	дефинише краткорочну, средњерочну и дугорочну стратегију рада и развоја Клуба;
20)	усваја планове и програме стручног рада у Клубу, утврђује мере за њихово спровођење и разматра извештаје о стручном раду и резултатима свих селекција Клуба;
21)	одлучује о ангажовању спортских стручњака и стручњака у спорту, начинима и условима њиховог ангажовања;
22)	одлучује о закључивању уговора о раду са Генералним секретаром Клуба; 
23)	одлучује о закључивању уговора о раду са Спортским директором Клуба;
24)	одлучује о закључивању уговора са тренерима;
25)	одлучује о учешћу Клуба на спортским такмичењима у земљи и иностранству;
26)	одлучује о претплатним улазницама, бенефицираним и бесплатним пропусницама;
27)	одлучује о оснивању и гашењу привредних друштава у којима Клуб има акције или уделе и о стицању, залагању и отуђењу акција или удела Клуба у другим правним лицима;
28)	утврђује права која имају спортисти-аматери који се баве спортским активностима као чланови Клуба;
29)	разматра и усваја периодичне извештаје Генералног секретара  Клуба; 
30)	именује и разрешава Тренере и друге спортске стручњаке на предлог Спортског директора;  
31)	утврђује висину зараде радника који су стално запослени у клубу;
32)	даје сагласност на Правилник о систематизацији радних места запослених у Клубу;
33)	усваја план стручног рада у обављању спортских активности и делатности у Клубу и план стручног оспособљавања и усавршавања спортских стручњака и стручњака у спорту ангажованих у Клубу;  
34)	помаже стручно оспособљавање и усавршавање спортских стручњака и стручњака у спорту ангажованих у клубу;
35)	одлучује са којим спортистима и тренерима (спортским стручњацима) ће Клуб закључити уговор, утврђује садржину уговора (одређује висину накнаде за закључење уговора и накнаде за бављење спортским активностима, рок на који се уговор закључује, услове и начине раскидања уговора, међусобне обавезе, итд.) и одлучује о мењању, допуњавању и раскидању уговора на предлог  Генералног секретара и Спортског директора;
36)	одлучује о ценама улазница за спортске приредбе које Клуб организује и другим накнадама које Клуб наплаћује;
37)	одлучује о споразумном раскиду уговора пре истека рока са спортистом, односно о издавању исписнице и о висини накнаде (обештећења) за превремени престанак уговора који плаћа спортиста или клуб у који прелази;
38)	одлучује о називу под којим ће клуб наступати у такмичарској сезони;
39)	именује и разрешава Спортског директора, на предлог Генералног секретара Клуба;
40)	Секретаријат посебном одлуком утврђује услове за именовање Спортског директора;
41)	обавља све друге активности везане за остваривање циљева Клуба које су на основу овог Статута у његовој надлежности или које нису, на основу овог Статута, у изричитој надлежности других органа Клуба.
              За вршење одређених послова из своје надлежности Секретаријат може образовати комисије, савете и радна тела за одређене области рада. Одлуком о образовању комисије, савета или радног тела, односно именовању лица  утврђује се њихов делокруг рада, односно састав.
             Секретаријат  образује Дисциплинску комисију као стално радно тело Клуба.
 Рад Секретаријата и његових радних тела ближе се регулише Пословником о раду који доноси Секретаријат.

2.3. Седнице Секретаријата

Члан 40.
Секретаријат заседа и одлучује у седницама које сазива Председник Клуба, а у случају његове спречености Генерални секретар или Спортски директор, кога овласти Председник Клуба.
Седнице Секретаријата одржавају се по потреби, а по правилу најмање четири пута годишње.
 Секретаријат може да одлучује ако је присутно више од половине укупног броја чланова. У случају да Секретаријат нема кворум потребан за одлучивање, Председник, односно потпредсеник ће сазвати, најкасније у року од три дана, нову седницу са истим дневним редом.
Секретаријат одлучује простом већином гласова присутних чланова, ако овим Статутом није другачије одређено.
Одлука Секретаријата о отуђењу непокретне имовине Клуба пуноважна је само уз сагласност Скупштине Клуба. 
Секретаријат може, у складу са пословником, о хитним питањима, осим усвајања општих аката, одлучивати и на тзв. електронској седници (путем коришћења електронских средстава за комуникацију).

                                                                             Члан 41.
Секретаријат Клуба може именовати ревизора са надзорним овлашћењима утврђеним у складу са прописима о рачуноводству и ревизији

3. Председник Клуба

                                                                        Члан 42.
            Председник Клуба је председник, односно председавајући Скупштине  и председник Секретаријата Клуба по функцији.
             Председника Клуба бира Скупштина на период од 4 године, уз могућност поновног избора, из реда истакнутих спортских радника, спортиста, спортских стручњака и стручњака у спорту.
             Кандидата за председника Клуба  предлажу Секретаријат и чланови Скупштине.
             Кандидата за председника Клуба може да предложи најмање 5 члана Клуба.
             Председник Клуба за свој рад одговара Скупштини Клуба.
             У случају да Скупштина Клуба не усвоји годишњи извештај о раду Клуба или извештај о финансијском пословању Клуба, сматра се да је Председник Клуба разрешен.
             Председнику Клуба престаје функција пре истека времена на коју је изабран, смрћу,    оставком или разрешењем. 
            Уколико Председник Савеза умре или поднесе оставку, његове послове преузима Генерални секретар који је дужан да сазове ванредну изборну скупштину, која ће се одржати најкасније три месеца од дана подношења оставке.
           У случају престанка мандата Председнику пре рока на који је изабран, мандат престаје свим члановима Секретаријата с даном прве седнице Скупштине на којој се бира нови председник у складу са овим Статутом. Мандат новоизабраног Председника Клуба и Секретаријат Клуба почиње испочетка, односно траје четири године.
 
Члан 43.
Председник Клуба обавља следеће послове:
1)	представља Клуб у земљи и иностранству;
2)	сазива седнице и руководи радом  Скупштине и Секретаријатом Клуба;
3)	брине о извршавању програма, планова, одлука и закључака Скупштине и Секретаријата;
4)	прати извршавање одлука и закључака Скупштине и Секретаријата Клуба;
5)	потписује сва акта из надлежности Скупштине и Секретаријата;
6)	подноси Скупштини годишњи извештај о раду Клуба, који обухвата и његов рад и рад Секретаријата;
7)	припрема седнице Скупштине и Секретаријата;
8)	предлаже Скупштини избор и разрешење чланова Секретаријата;
9)	предлаже Скупштини именовање и разрешење Генералног секретара Клуба;
10)	утврђује предлоге општих аката и одлука које доноси Секретаријат;
11)	обавља друге послове одређене овим Статутом и општим актима Клуба.
У случају спречености или дуже одсутности, Председника Клуба замењује Генерални секретар или Спортски директор  Клуба.
Председник Клуба може део својих овлашћења и дужности пренети на Генералног секретара или Спортског директора Клуба.

4.Генерални секретар Клуба 

Члан 44.
Генерални секретар Клуба:
1)	Заступа  и представља Клуб у земљи и иностранству;
2)	одговара за законитост рада Клуба;
3)	финансијски је налогодавац за реализацију финансијског плана Клуба;
4)	одлучује о појединачним правима, обавезама и одговорностима запослених у Клубу, закључује уговоре о раду са запосленима у Клубу и има у односу на запослено и радно ангажована лица у Клубу положај, односно овлашћења директора у правном лицу, у складу са законом којим се уређује рад;
5)	предлаже основе пословне политике;
6)	доноси акт о систематизацији послова и радних задатака и радних места у Клубу, уз сагласност Секретаријата;
7)	предлаже финансијски план Клуба и пословне планове и програме и стара се о њиховом спровођењу;
8)	предлаже Секретаријату доношење свих одлука из делокруга Секретаријата, осим оних за које је овим Статутом утврђено да их предлаже Скупштина, односно лица;
9)	доноси одлуке о коришћењу имовине Клуба, ако овим Статутом није другачије одређено;
10)	организује и води активности и пословање Клуба;
11)	стара се о припремама седница органа Клуба и о извршавању одлука и других аката тих органа;
12)	брине се о уредном вођењу прописаних евиденција и пословних књига;
13)	стара се о вођењу записника са седница органа Клуба;
14)	одобрава службена путовања;
15)	учествује у раду органа Клуба са правом гласа;
16)	подноси  Скупштини и Секретаријату годишњи извештај о свом раду;
17)	контролише пословање правних лица у којима Клуб има акције или уделе, заступа Клуб у скупштинама и другим органима тих лица и о њиховом пословању извештава Секретаријат;
18)	може да организује стручну службу, којом ће руководити;
19)	обавештава Секретаријат о финансијском стању Клуба и предлаже мере за остваривање финансијског плана;
20)	разматра и усваја периодичне извештаје Спортског директора;
21)	обавља послове Спортског директора, ако он није именован;
22)	предлаже цену улазница и свих других накнада које прима Клуб;
23)	обавља друге послове у складу са овим Статутом и општим актима Клуба.

                                                                               Члан 45.
Генерални секретар Клуба обавља своју функцију за време трајања мандата професионално, на основу уговора или волонтерски.
Генерални секретар Клуба је самосталан у обављању послова из свог делокруга и за свој рад одговара Скупштини и Председнику Клуба.
Генерални секретар Клуба се именује на период од 4 године, уз могућност поновног именовања.
Генерални секретар Клуба може одређене послове из свог делокруга пренети на друга руководећа лица у  Клубу.

            5.Спортски директор

Члан 46.
            Спортски директор Клуба обавља своју функцију за време трајања мандата професионално, на основу уговора или волонтерски.
             Спортски директор:
-            одговара за законитост рада;
-	организује, прати и обједињује укупан стручни рад у Клубу;
-	предлаже Секретаријату ангажовање спортиста,спортских стручњака и начин и услове њиховог ангажовања; 
-	предлаже Секретаријату све одлуке везане са закључивањем и раскидањем професионалних уговора, уговора о стипендирању за спортско усавршавање и других уговора са спортистима и условима под којима се ти уговори закључују, мењају или раскидају на предлог  Тренера;  
-	предлаже  Секретаријату све планове и програме стручног рада и стара се о њиховом спровођењу;
-	утврђује распоред послова и радних задатака свих спортских стручњака у Клубу;
-	извештава Секретаријат о стручном раду и резултатима свих селекција у Клубу;
-	разматра и усваја периодичне извештаје Тренера;
-	је дужан да информише Скупштину  Клуба о активностима.
Спортски директор за свој рад одговара  Скупштини.

              6. Дисциплинска комисија
              
                                                                            Члан 47.

Дисциплинска комисија Клуба је независно радно тело Клуба који одлучује о прекршајима утврђеним Дисциплинским правилником и другим општим актима Клуба, од стране лица у надлежности Клуба.

                                                                             Члан 48.
Дисциплинску комисију чине председник и два члана, које именује и разрешава Секретаријат на период од 4 године, већином од укупног броја чланова.

                                                                             Члан 49.
Дисциплинска комисија одлучује искључиво на основу Дисциплинског правилника и других општих аката Клуба.
Дисциплинска комисија своје одлуке доноси већином гласова од укупног броја чланова. 
Дисциплинска одлука доноси се у писменој форми и мора бити образложена.
Против одлука Дисциплинске комисије допуштена је жалба Секретаријату Клуба у року од 15 дана од дана уручења одлуке.
У поступку пред Дисциплинском комисијом, по правилу, јавност је искључена. 
Организација и рад Дисциплинске комисије ближе се уређује Дисциплинским правилником Клуба.
Дисциплинска комисија покреће дисциплински поступак на основу дисциплинске пријаве коју могу поднети чланови и органи Клуба и Савеза.

V. СТРУЧНИ РАД У КЛУБУ

Члан 50.
Клуб ствара основе за унапређење стручног рада у Клубу и врши надзор над стручним радом у Клубу.
Стручни рад у Клубу могу да обављају искључиво лица која имају одговарајуће спортско звање у складу са законом (спортски стручњаци и стручњаци у спорту), дозволу за рад издату од стране Савеза, ако законом није другачије одређено.
Спортски стручњаци из става 1. овог члана обавезни су да се стручно усавршавају у складу са законом и општим актима Клуба и Савеза.
Клуб успоставља правне односе са спортским стручњацима у складу са Законом о спорту и спортским правилима Савеза.

1.	Тренер 

Члан 51.
Тренере именује и разрешава Секретаријат  на предлог Спортског директора.
Тренери свих селекција у Клубу обавезни су да поштују и извршавају све налоге Спортског директора који су у функцији рада и остваривања резултата клуба.
Тренер у сарадњи са Спортским директором:
-	руководи стручним радом у Клубу;
-	утврђује план и програм рада;
-	сачињава предлог годишњег плана такмичења;
-	руководи тренинзима;
-	извештава Спортског директора и Генералног секретара о доприносу чланова клуба у остваривању такмичарских успеха приликом расподеле премија и доделе награда;
-	води клуб са Спортским директором или Генералним секретаром Клуба на свим такмичењима и одговара за његове спортске резултате.

VI. ИМОВИНА И СРЕДСТВА

                                                                     Члан 52.
Клуб може стицати средства и остваривати приход од :
1)	приллога;
2)	чланарине;
3)	донација и поклона;
4)	субвенција;
5)	наслеђа;
6)	камата на улоге;
7)	закупнине; 
8)	дивиденди;
9)	услуга;
10)	спонзорства и других комерцијалних, маркетиншких, пословних и привредних делатности и активности, у складу са законом.
Располагање имовином Клуба супротно одредбама овог закона ништаво је.
Средства из става 1. овог члана својина су Клуба.
Секретаријат Клуба је овлашћен ослободити, у потпуности или делимично, поједине чланове обавезе плаћања  чланарине.

                                                                        Члан 53.

             Клуб може основати привредно друштво или друго правно лице, у складу са законом, ради прибављања средстава потребних за остваривање својих спортских циљева. Клуб - оснивач користи целокупну остварену нето добит тог основаног правног лица за остваривање својих спортских циљева утврђених статутом.

                                                                        Члан 54.
Имовина Клуба може да се користи једино за остваривање циљева утврђених статутом.
Имовина Клуба не може се делити његовим члановима.
Приходи остварени обављањем делатности Клуба користе се искључиво за остваривање статутарних циљева Клуба.
Одредбе ст. 1-3. овог члана не односе се на давање члановима пригодних награда и накнада оправданих трошкова насталих остваривањем статутарних циљева Клуба (путни трошкови, дневнице, трошкови преноћишта и сл.), испуњавање обавеза према члановима уговорених у складу са овим законом и исплату зарада запосленима.

                                                                        Члан 55.
              За случај престанка рада Клуба као прималац његове имовине одрећује се Кошаркашки савез Србије.

VII.   ЈАВНОСТ РАДА 
                                                                        Члан 56.
Рад Клуба је јаван, у складу са законом и овим Статутом.
Јавност рада Клуба обезбеђује се јавношћу седница органа Клуба, објављивањем одлука органа Клуба и благовременим и адекватним информисањем јавности и чланова Клуба о активностима Клуба.
Органи Клуба могу обезбедити јавност рада и тако што ће одлучити, да се одлуке, информације и акти Клуба и органа Клуба достављају члановима Клуба искључиво преко електронске поште.
             Клуб редовно упознаје своје чланове и јавност са одлукама, ставовима и предлозима усвојеним на седницама органа Клуба путем средстава јавног информисања, комференција за штампу или издавањем посебних информација и билтена.
Представник Клуба који даје податке и информације у вези са радом савеза одговоран је за њихову тачност.
Ставове Клуба односно  његових органа и тела могу да износе и заступају само изабрани функционери Клуба.
Клуб објављује финансијске и ревизорске извештаје на интернет страници агенције за привредне регистре, у складу са законом о спорту.
Обавештавање јавности о раду Клуба врши се преко званичног интернет сајта Клуба о чијем уређивању се стара Генерални секретар Клуба, конференција за медије и званичних саопштења. 
                                                                       
VIII.   ОПШТА АКТА КЛУБА

                                                                        Члан 57.
Општа акта Клуба су Статут, правилници и одлуке којима се на општи начин уређују одређена питања. 

                                                          Члан 58.
              
             Предлог за промену Статута мора бити достављен члановима Скупштине    најмање 15 дана пре одржавања Скупштине.
             Амандмани на предлог Статута, односно измена и допуна Статута достављају се Скупштини у писаном облику најкасније три дана пре седнице Скупштине. 
             Статут, односно измене и допуне Статута усвајају се већином од укупног броја чланова Скупштине са правом гласа.
             Скупштина Клуба , двотрећинском већином од укупног броја својих чланова, одлучује о усвајању Статута или другог општег акта. 
             Начин доношења Статута ближе се уређује пословником о раду Скупштине.
             Општа акта које доноси Секретаријат Клуба усвајају се већином од укупног броја чланова Секретаријата.
             Сваки члан и сваки орган Клуба може дати иницијативу за доношење, односно измене и допуне одређеног општег акта Клуба.
             Јавна расправа се води само о нацрту Статута Клуба.
             Сваки члан Клуба има право да добије примерак Статута Клуба.

Члан 59.

              Статут и друга општа акта Клуба непосредно се примењују на сва лица која су, непосредно или посредно, обухваћена надлежностима Клуба (непосредни и посредни чланови).
Статут и друга општа акта  Клуба морају бити у сагласности са Статутом и општим актима Савеза, а у супротном су неважећи.
              У случају несагласности општег акта Клуба и овог Статута примениће се одредбе Статута.
              У случају несагласности одредбе статута и другог општег акта Клуба са одредбом Статута и општег акта Савеза, непосредно се примењује одредба Статута, односно општег акта Савеза.

Члан 60.

Одлуке као појединачни акти које доносе органи и овлашћена лица у Клубу морају бити у складу с општим актом Клуба и законом, а у супротном су ништаве.
На одлуке као појединачне акте које доносе органи Клуба мора бити омогућено право жалбе, осим ако је за решавање спора надлежан Арбитражни суд у складу са овим Статутом.

IX.  РЕШАВАЊЕ СПОРОВА 

   Члан 61.
Сви спорови између Клуба и чланова Клуба решавају се мирним путем, у складу са Законом о спорту и овим Статутом.

                                                                  Члан 62.

Чланови Клуба и Клуб могу се споразумети да решавање спора о правима којима слободно располажу, осим спорова за које је одређена искључива надлежност суда - повере ад хоц спортском арбитражном суду или сталном спортском арбитражном суду при Олимпијском комитету Србије, а када су у питању спорови у вези раскида, поништења или утврђивања ништавости или испуњења уговора између спортисте, односно спортског стручњака и Клуба - и сталном спортском арбитражном суду при надлежном националном гранском спортском савезу.
Сматра се да је уговор о спортској арбитражи закључен и ако тужилац поднесе тужбу или жалбу спортској арбитражи, а тужени не приговори надлежности арбитраже до упуштања у расправљање о предмету спора.
На арбитражу из става 1. овог члана сходно се примењују одредбе о арбитражи закона којим се уређује поступак пред арбитражом, ако  законом није друкчије утврђено.
Стални спортски арбитражни суд из става 1. овог члана може бити надлежан и за решавање спорова који настану између чланова Клуба и Клуба у вези остварења чланских права и обавеза утврђених општим актима Клуба и спортским правилима, под условом да је надлежност сталног спортског суда за те спорове утврђена у статуту Клуба или статуту надлежног националног спортског савеза, осим ако законом није друкчије одређено.

                                                                   Члан 63.

Спор пред спортском арбитражом је хитан.
Статутом Клуба може се предвидети и покушај мирног решавања спорова унутар Клуба путем посредовања.
За арбитра може бити именован само дипломирани правник.
За арбитра не може бити именовано лице које је власник, члан органа или запослени код спортских организација у истој грани спорта, лице које је у истој ствари учествовало у одлучивању у ранијем поступку, лице које је члан органа, службено лице или запослени код надлежног спортског савеза, као ни лице у вези с којим постоје други разлози који доводе у питање његову непристрасност.
Надлежности, састав и организација сталне спортске арбитраже, услови и начин избора и разрешења арбитра, арбитражни трошкови и поступак у стварима из њене надлежности уређује општим актима Олимпијског комитета Србије, и надлежног националног гранског спортског савеза.
Актима из става 5. овог члана и бројем арбитара на листи арбитара мора бити осигурана независност, непристрасност, самосталност и компетентност спортске арбитраже у одлучивању и заштићена права учесника у поступку, укључујући и право странке у спору да има правног заступника.

X. СТАТУСНЕ ПРОМЕНЕ

                                                                              Члан 64.
Одлуку о статусним променама доноси, у складу са Законом о спорту, Скупштина Клуба, на предлог Секретаријата, већином од укупног броја чланова Скупштине.

XI. АНТИ-ДОПИНГ ПРАВИЛА

Члан 65.
Допинг је у супротности са фундаменталним принципима спорта и медицинском етиком и забрањен је, како на такмичењима тако и изван такмичења.
Под допингом се подразумева свака активност утврђена Законом о спречавању допинга у спорту Републике Србије.
            Секретаријат Клуба усваја анти-допинг правила, у складу са Законом о спречавању допинга у спорту.
Сви органи и чланови Клуба су обавезни да поштују обавезе из Закона о спречавању допинга у спорту и анти-допинг правила Клуба и надлежног гранског Савеза.
За кршење анти-допинг правила, одговорном лицу се изричу одговарајуће казне, у складу са законом о спречавању допинга у спорту и општим актима Клуба. 
             Допинг контролу спроводи Антидопинг агенција Републике Србије, у складу са Законом о спречавању допинга у спорту.

XII. ПРЕСТАНАК РАДА

Члан 66.

Клуб престаје са радом одлуком Скупштине Клуба, донетом већином гласова од укупног броја чланова Скупштине.
О доношењу одлуке о престанку рада обавештава се надлежни регистарски орган, ради брисања из регистра.

XIII.   ПРЕЛАЗНЕ И ЗАВРШНЕ ОДРЕДБЕ

                                                                             Члан 67.
Ступањем на снагу овог Статута, престаје да важи Статут Клуба донет на седници одржаној 14.07.2016.

                                                                             Члан 68.
Овај Статут ступа на снагу осмог дана од дана објављивања на огласној табли Клуба.

ПРЕДСЕДАВАЈУЋИ СКУПШТИНЕ

                                                                                         Станко Ђапић